נינג'ה (סטרימר)

ריצ'רד טיילר בלוינס (באנגלית: Richard Tyler Blevins; נולד ב-5 ביוני 1991), אשר ידוע בכינויו נינג'ה (באנגלית: Ninja), הוא סטרימר  אמריקאי המשדר באתר טוויץ' מבית אמזון, וכוכב רשת בפני עצמו. בנוסף, הוא מתחזק ערוץ יוטיוב ובו יותר מ-23 מיליון רשומים.

 ביוגרפיה 
בלוינס נולד בעיר דטרויט שבארצות הברית להורים אמריקאים ממוצא ולשי. משפחתו עברה למטרופולין של שיקגו כשהיה בן שנה. כשהיה נער עסק במיוחד במשחקי מחשב ובספורט. הוא למד בתיכון גרייסלייק סנטרל שם התחיל לשחק כדורגל וגם התחיל להיות שחקן משחקי וידאו נלהב. כשסיים את לימודיו, בלוינס החליט להיות גיימר מקצועני, השתתף בטורנירים, והצטרף למועדוני גיימינג מקצוענים.

 קריירה 
בלוינס התחיל לשחק "Halo 3" בצורה מקצוענית בשנת 2009 שבה התחיל לשחק בקבוצות גיימינג מקצועניות כגון: Cloud9 ,Renegades, ו-Team Liquid. נכון ל-2019 הוא משחק בקבוצת הגיימינג Luminosity Gaming. ב-2011 התחיל לשדר את עצמו משחק במשחק "H1Z1" ולאחר מכן שיחק ב-"PUBG: Battlegrounds", בהתחלה באתר Justin.tv, אך עם רכישתה על ידי חברת Twitch עבר לשדר באתר החדש.

בספטמבר 2017 כשהיו לו 500,000 עוקבים ב-Twitch החל לשדר את עצמו משחק פורטנייט, לאחר שישה חודשים עלה מספר העוקבים שלו ב-250 אחוזים. במרץ 2018 הוא שיחק לצד אישים מפורסמים כמו דרייק, טראוויס סקוט וג'וג'ו סמית'-שוסטר  ומאז מספר העוקבים שלו הולך וגדל. זה היה גם חודש שבו הוא הרוויח יותר מחצי מיליון דולר רק מהצפייה בו.

סוכנות הידיעות רויטרס דיווחה שבפברואר 2019 במהלך השקת המשחק Apex Legends של חברת Electronic Arts (EA), משחק מסוג באטל רויאל  שמתחרה עם פורטנייט, חברת EA שילמה לנינג'ה מיליון דולר בשביל שישחק ב-Apex וישדר את המשחק בערוץ ה-Twitch שלו, וכדי שהוא יקדם את המשחק ברשתות החברתיות.

באוגוסט 2019 הכריז נינג'ה כי הוא עובר מהאתר Twitch לאתר Mixer בבעלותה של מיקרוסופט ותוך פחות משבוע צבר למעלה ממיליון רשומים. לפי אשתו, ג'סיקה, העסקה זיכתה אותו ב-500,000$ בחודש. ביוני 2020 הודיעה mixer על פירוק ועל שיתוף פעולה עם Facebook Gaming, וכתוצאה מכך, נינג'ה שוחרר מהחוזה שלו.

בספטמבר 2020 הודיע נינג'ה שהוא חוזר לשדר ב-Twitch.

בספטמבר 2022 הודיע נינג'ה שהוא לוקח הפסקה מהרשתות החברתיות. באותה השנה דורג במקום ה־19 ברשימת יוצרי התוכן המרוויחים ביותר של פורבס, עם רווחים של כ־12.5 מיליון דולר בשנת 2021.

 חיים אישיים 
בלוינס נשוי לג'סיקה גוך בלוינס אשר מנהלת את עסקיו והם מתגוררים במדינת אילינוי שבארצות הברית.

בשנת 2024 חשף כי הוא אובחן כחולה מלנומה.

 פרסים ומועמדויות 
פרסשנהקטגוריהמועמדותתוצאהמקורפרסי בחירת הילדים של ניקלודיאון2019גיימר אהוב2020גיימר אהוב2021כוכב חברתי אהוב2022כוכב חברתי אהוב2023יוצר תוכן אהוב2025גיימר אהובפרס ESPY2019רגע הספורט הטוב ביותר (פורמט חיסול)הניצחון של נינג'ה בפורטנייט עם מרשמלו ב-E3 ProAMפרסי בחירת הנוער2019הגיימר הנבחרפרסי סטרימי2018פרס בחירת הקהל ליוצר השנהפריצה: יוצר תוכןיוצר תוכן: שידור חייוצר תוכן: גיימינג2019פרס בחירת הקהל ליוצר השנהיוצר תוכן: שידור חי2020יוצר תוכן: שידור חיפרסי שורטי2019סטרימר השנה של טוויץ'פרסי דה גיים 2018יוצר התוכן של השנה

קישורים חיצוניים

הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמנים אמריקאים הידועים בשם במה
קטגוריה:יוטיוברים אמריקאים
קטגוריה:משתתפי הזמר במסכה (תוכנית טלוויזיה אמריקאית)
קטגוריה:סטרימרים
קטגוריה:אמריקאים שנולדו ב-1991